**FILMOLOGIJA, KRITIKA, UMJETNOST.**

Skup u povodu 80. rođendana Hrvoja Turkovića.

Subota, 9. prosinca 2023. u prostorijama Leksikografskog zavoda Miroslav Krleža u Zagrebu,

Frankopanska 26

**POZIV NA PRIJAVU IZLAGANJA**

Osamdeseti rođendan prof. dr. sc. Hrvoja Turkovića (Zagreb, 1943.), umirovljenog profesora Akademije dramske umjetnosti i cijenjenog suradnika Leksikografskog zavoda Miroslav Krleža i Filozofskog fakulteta u Zagrebu, sjajna je prigoda da se filmološki znanstvenici i kritičari okupe na znanstvenom skupu. Želimo u prijateljskoj, ali kritički usmjerenoj atmosferi, raspraviti teme iz različitih filmskih područja, raznovrsnih onoliko koliko je to i Turkovićev opus. Srdačnost, otvorenost, temeljitost i iskrena rasprava podjednako su važne osobine njegovog rada, a sljedeće Vam teme predlažemo za obradu:

* Znanstveni i kritički rad Hrvoja Turkovića.
* Teorija filma. Pravci i metode.
* Teorija montaže.
* Psihologija filma.
* Filozofija filma.
* Povijest filma. Autori, tendencije i obrati.
* Filmska kritika. Strategije i retorika. Vrednovanje i druge funkcije.
* Filmski i kulturni časopisi.
* Filmska leksikografija.
* Filmska kulturna politika.

Prihvatljive su sve relevantne teme iz navedenih područja.

Rok je za prijavu izlaganja **1. listopada 2023. godine**. U prijavi treba navesti naslov teme te ime i prezime i titule izlagača. Predviđena je duljina svakog izlaganja 15 minuta, nakon čega slijedi 5 minuta rasprave. Na skupu nema kotizacije.

**Prijave se šalju na obje mejl adrese:** kloncar@lzmk.hr i mkozina@adu.hr

Povjerenstvo će javiti svima jesu li im teme prihvaćene najkasnije 15. listopada.Pozivamo i one koji neće prijaviti izlaganje da nam se pridruže 9. prosinca u druženju i razgovoru.

Srdačno,

**Priređivački odbor:** Predsjednik: Prof. dr. sc. Nikica Gilić. Potpredsjednik: doc. dr. sc. Bruno Kragić.

Članovi: doc. art. Hana Jušić, doc. dr. sc. Krunoslav Lučić, doc. dr. sc. Tomislav Šakić, prof. dr. sc. Saša Vojković.Organizacijski tajnici: Mario Kozina, Karla Lončar

**Organizatori skupa**: Leksikografski zavod Miroslav Krleža, Akademija dramske umjetnosti Sveučilišta u Zagrebu i Katedra za filmologiju Odsjeka za komparativnu književnost Filozofskog fakulteta u Zagrebu.

U Zagrebu, 10. svibnja 2023.